Nionɨ dɨŋí̵ re nɨyaiwirɨ wikwí̵moŋɨnɨ , “ Ámá Gorɨxomɨ dɨŋí̵ wɨkwí̵roarɨgí̵áyí̵ wí maní̵ní̵ anɨŋí̵ ŋweapí̵rí̵a nánɨ dɨŋí̵ nɨyɨmɨŋí̵ sɨxí̵ umímoní̵árɨnɨ . ” nɨyaiwirɨ nɨwikwí̵morí̵ná wáí̵ wurɨmeiarɨŋá wonɨrɨnɨ . Dɨŋí̵ nɨyɨmɨŋí̵ apɨ , ayí̵ Gorɨxo — O yapí̵ wí rɨpaxomanɨ . O amɨpí wí sɨnɨ mimɨxárɨŋí̵mɨ dánɨ re rárɨŋí̵pɨrɨnɨ , “ Dɨŋí̵ nɨkwí̵ropí̵rí̵áyí̵ dɨŋí̵ nɨyɨmɨŋí̵ tí̵gí̵áyí̵ imónɨpí̵rí̵árɨnɨ . ” rárɨŋí̵pɨrɨnɨ . Xewanɨŋo rárɨŋíná imónáná ámá xwɨyí̵á xí̵oyá wáí̵ urí̵í̵rɨxɨnɨrɨ nurowárénapɨrɨŋí̵pimɨ dánɨ xwɨyí̵á apɨ sɨŋánɨ wí̵á ónɨŋí̵rɨnɨ . Xwɨyí̵á apɨ Gorɨxo — O yeáyí̵ neayimɨxemeaarɨŋorɨnɨ . O nionɨ xwɨyí̵á apɨ ámáyo wáí̵ urɨmemí̵a nánɨ “ Apɨ Poromɨ í̵ánɨŋí̵ wiepí̵xí̵niasíɨmɨgɨnɨ . ” rárɨŋí̵rɨnɨ .
